ระทึกกลางดึก! ไฟไหม้ผับดัง “เมาท์เท่น บี” สัตหีบ หนีอลม่าน ดับ 13 ราย
ไฟไหม้ผับดัง "เมาท์เท่น บี" สัตหีบ จ.ชลบุรี หนีอลม่าน เบื้องต้นพบเสียชีวิต 13 ราย คาดเกิดจากไฟฟ้าลัดวงจร
ไฟไหม้ผับดัง "เมาท์เท่น บี" สัตหีบ จ.ชลบุรี หนีอลม่าน เบื้องต้นพบเสียชีวิต 13 ราย คาดเกิดจากไฟฟ้าลัดวงจร
5 ส.ค. 2565

ผู้สื่อข่าวรายงานว่า เมื่อเวลา เวลา 01:00 น. ร.ต.อ.บุญส่ง ยิ่งยง รอง สว.สอบสวน สภ.พลูตาหลวง ได้รับแจ้งว่ามีเหตุเพลิงไหม้ผับเมาท์เท่น บี (MOUNTAIN B) ริมถนนสาย สุขุมวิทบางนา-ตราด ม.7 ต.พลูตาหลวง อ.สัตหีบ จ.ชลบุรี โดยตำรวจและหน่วยกู้ภัยสว่างโรจนธรรมสถาน สัตหีบ พร้อมรถดับเพลิงจากหลายหน่วยงานกว่า 20 คัน ระดมควบคุมเพลิงโดยเจ้าหน้าที่เข้าเคลียร์พื้นที่ เบื้องต้นพบผู้เสียชีวิตสภาพศพถูกไฟคลอก บริเวณทางเข้าร้านและภายในห้องน้ำ
ขณะเดียวกันพ.ต.อ.วุฒิพงษ์ สมใจ ผกก.สภ.พลูตาหลวง เปิดเผยว่า เบื้องต้นพบผู้เสียชีวิต 13 คน แบ่งเป็นชาย 9 ราย และหญิง 4 ราย บาดเจ็บ 20 คน โดยตำรวจพิสูจน์หลักฐานกำลังเดินทางเข้าตรวจสอบที่เกิดเหตุ และอยู่ระหว่างสอบสวนหาสาเหตุเพลิงไหม้
ทั้งนี้บื้องต้นสันนิษฐานว่า อาจเกิดจากไฟฟ้าลัดวงจรด้านบนฝ้าเพดาน ก่อนลุกลามจนเกิดเพลิงไหม้และระเบิดขึ้นในเวลาต่อมา
อย่างไรก็ดีล่าสุดพบผู้บาดเจ็บรวมประมาณ 41 ราย